paragraph_text: Bavio se i empirijskim istraživanjima. Secirao je životinje. Zbog svoje teorije o primanju osjetnih dojmova smatra se osnivačem fiziologije. Alkmeonu se pripisuju otkrića očnog živca i Eustahijeve cijevi. Nadasve je značajna njegova teza da je sjedište osjeta i inteligencije u mozgu a ne u srcu. Zanimljiva su i druga njegova medicinska gledišta, posebno definicija zdravlja kao ravnoteže materijalnih elemenata u tijelu.